Държавен вестник, бр. 35, 2006 г., стр. 7

Б Р О Й  35
Д Ъ Р Ж А В Е Н   В Е С Т Н И К
С Т Р .  7
НАРЕДБА
за условията и реда за поддържане на Списъ-
ка на регулираните професии в Република
България
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията
и редът за поддържане на Списъка на регули-
раните професии в Република България, как-
то и достъпът до информацията, съдържаща
се в него.
Чл. 2. Списъкът на регулираните професии
в Република България, наричан по-нататък
“списъка”, съдържа:
1. наименованието на професиите, които
са регулирани съгласно българското законо-
дателство;
2. нормативния акт, който ги определя като
регулирани професии;
3. органа, компетентен за даване или приз-
наване на правоспособност за упражняване на
съответната регулирана професия.
Чл. 3. (1) Списъкът се приема и актуализира
с решение на Министерския съвет и се поддър-
жа на български и на английски език като елек-
тронна база данни.
(2) Списъкът и неговите изменения и допъл-
нения се приемат по предложение на министъ-
ра на образованието и науката след съгласува-
не с министъра на труда и социалната полити-
ка, както и със съответните отраслови минист-
ри и с представителните организации на рабо-
тодателите и на работниците и служителите на
национално равнище.
Г л а в а  в т о р а
РЕД ЗА ВПИСВАНЕ
Чл. 4. Процедурата по изготвяне на предло-
жението до Министерския съвет за включване
или изключване на професии от списъка се
организира и провежда от Министерството на
образованието и науката.
Чл. 5. (1) Министърът на образованието и
науката определя със заповед комисия, в която
се включват по един представител от всяко
министерство по писмено предложение на съ-
ответния министър.
(2) Председателят на комисията се опреде-
ля със заповедта по ал. 1.
(3) Министърът на образованието и науката
определя длъжностно лице от Министерството
на образованието и науката за секретар на ко-
мисията, който участва в заседанията  є без
право на глас.
(4) За подпомагане работата на комисията
могат да бъдат привличани и външни експерти.
Чл. 6. Комисията по чл. 5:
1. следи за промени в законите, свързани с
определянето на професиите като регулирани;
2. обсъжда постъпилата в Министерството
на образованието и науката информация за
промени в подзаконовата нормативна уредба
на регулираните професии;
3. изготвя проект на предложение за включ-
ване или изключване на професии от списъка и
го предоставя на министъра на образованието
и науката за внасяне в Министерския съвет.
Чл. 7. (1) Заседанията на комисията по чл. 5
се свикват и ръководят от нейния председател.
(2) Заседанията на комисията са редовни,
ако на тях присъстват не по-малко от 2/3 от
членовете є.
(3) Комисията взема решения с обикновено
мнозинство.
(4) За всяко заседание на комисията се води
протокол, който се подписва от председателя и
от секретаря на комисията.
Чл. 8. (1) Всеки орган, на който е възложено
изпълнението на нормативен акт или е издал,
или изменил подзаконов нормативен акт, с
който за упражняване на определена професия
се въвеждат изисквания за притежаване на спе-
цифична професионална квалификация, право-
способност или членство в призната от държа-
вата професионална организация, подава в
Министерството на образованието и науката
информация в едномесечен срок от влизането в
сила на съответния нормативен акт.
(2) Информацията по ал. 1 трябва да съдър-
жа структурните елементи на списъка по чл. 2.
Г л а в а  т р е т а
ИНФОРМАЦИОННО ОСИГУРЯВАНЕ
Чл. 9. (1) Списъкът на регулираните профе-
сии в Република България е публичен.
(2) Достъпът до информацията, въведена в
списъка, се осигурява чрез интернет страницата
на Министерството на образованието и науката.
Чл. 10. (1) Списъкът се поддържа като елек-
тронна база данни от Министерството на обра-
зованието и науката.
(2) Министърът на образованието и науката
определя длъжностните лица, които отговарят
за въвеждането на данни в списъка и за съхраня-
ването на информацията на магнитни носители.
Чл. 11. Министерството на образованието и
науката:
1. предоставя информация на лицата, жела-
ещи да упражняват регулирана професия на
територията на Република България, относно
органите, компетентни за даване или призна-
ване на правоспособност за упражняване на
съответната регулирана професия;
2. събира информация за регулираните про-
фесии в други държави—членки на Европей-
ския съюз, на Европейското икономическо прос-
транство, и в Конфедерация Швейцария, и я
предоставя при поискване на органите, компе-
тентни по даване или признаване на правоспо-
собност за упражняване на регулирани профе-
сии, с цел да ги улесни при съществени разли-
чия в процедурите по признаване;